Somogyi Károly Városi és Megyei Könyvtár

A Somogyi Károly Városi és Megyei Könyvtár Szeged városának könyvtára. Nevét Somogyi Károly esztergomi kanonokról kapta. Története Az 1879-es szegedi nagy árvíz során Szeged városának nagy része elpusztult. Somogyi Károly (1811-1888) esztergomi kanonok 1880. április 26-án felajánlotta könyvtárát Szeged városának. Előrelátóan arra is gondolt, hogy Szegeden hamarosan tudományegyetem létesül, s az ő rendszerezett, 43 701 kötetes gyűjteménye alapját képezheti majd az egyetem működésének. Felajánlásában leszögezte, hogy a könyvtár Szeged város örök és elidegeníthetetlen tulajdonát képezi, feladata a nemzeties irányú közművelődést és tudományosságot az ország nagy terjedelmű déli vidékén terjeszteni. A közművelődés és a tudományosság együttes szolgálatát fogalmazta meg az 1881. február 15-én kelt Alapítványi oklevélben is. 1883. október 16-án Ferenc József császár nyitotta meg és adta át a Somogyi-könyvtárat, amely azóta is folyamatosan szolgálja Szeged olvasóközönségét. A könyvtár – anyagi lehetőségei függvényében – következetesen fejlesztette tovább az alapítványi gyűjteményt. Emellett, Somogyi példáját követve, jelentős ajándékokkal, hagyatékokkal is gazdagodott. A könyvtárban a könyveket eleinte csak helyben lehetett olvasni; a II. világháború után indult meg a kölcsönzés. A könyvtár épülete Ideiglenes elhelyezések után kétszer is épült új otthon a könyvtár számára. 1897-ben a millennium tiszteletére készült el a Közművelődési Palota, amelyben 1984-ig működött (egy ideig a múzeummal megosztva) a Somogyi-könyvtár. Nagy változást jelentett a könyvtár életében az 1984. június 6-án átadott Dóm téri, új könyvtárépület. A könyvtár épület-szintenként más-más, elkülönült funkciójú szolgáltatásokkal várja az olvasókat. Az alagsorban található a ruhatár, a földszinten van az adminisztráció (regisztráció, kölcsönzés, visszavétel, hosszabbítás) a gyermekkönyvtár és az internet-tér. Az első emeleten van a művészeti könyvtár és a folyóiratolvasó. A második emeleten van az általános könyvtár. A harmadik emeleten van zárt raktári kézikönyvtári állomány. Szolgáltatások kölcsönzés helybenhasználat fénymásolás, nyomtatás Születésnapi újság "Házhoz megy a könyv" Fiókkönyvtárak A könyvtár 13 fiókkönyvtárral rendelkezik jelenleg a város különböző pontjain: Agóra Gyermekkuckó – Kálvária sgt. 23. Csillag téri Fiókkönyvtár – Kereszttöltés u. 29. Dorozsmai Fiókkönyvtár – Negyvennyolcas u. 12. Északvárosi Fiókkönyvtár – Gáspár Zoltán u. 6. Francia utcai Fiókkönyvtár – Kossuth Lajos sgt. 69-71. Klebelsberg-telepi Fiókkönyvtár – Zentai u. 31. Móra utcai Fiókkönyvtár – Móra u. 21. Odesszai Fiókkönyvtár – Székely sor 11. Petőfi-telepi Fiókkönyvtár – Szántó Kovács János u. 28. Rókusi Fiókkönyvtár – Vértói út 5. Stefánia Fiókkönyvtár-klub – Stefánia 2. Szőregi Fiókkönyvtár – Magyar u. 14. Tápéi Fiókkönyvtár – Budai Nagy Antal u. 20-22. A megyei könyvtári életben és szakmai képzésben A Somogyi-könyvtár 1973 óta megyei könyvtári funkciót is ellát és fontos szerepet vállal a könyvtárosképzésben. Híres igazgatói Reizner János Tömörkény István Móra Ferenc Tóth Béla Források A könyvtár honlapja A hónap könyve – A Somogyi-könyvtár könyvajánlói a Delmagyar.hu-n Archiválva 2008. május 21-i dátummal a Wayback Machine-ben Kapcsolódó szócikkek Magyarországi könyvtárak listája